Bapameli makasi bayi polici baselalaki na botindami ya bakonzi mpo na kopekisa bato kotambola mikolo mibale mileke, le 15 septembre.
MM. Fayulu na Muzito balobi ete nilulu misalamaki na bisika 42 na RDC mobimba na botamboli bobengisamaki le 15 septembre.
"Mobulu mozalaki te ne Bulungu, Gemena, Gungu, Kamba, Kikwit, Kisangani, Kisantu, Lisala, Masamuna, Moanda, Moba, Uvira, Kiliba, Fetshi mpe Kibombo. Na bingumba misusu bizalaki mpe na milulu, botamboli bopanzanaki na ndenge ya makasi mpe police na milie (basima minduki) batindamaki babetaki bato," elobi liyebisi ya Lamuka.
"Mpo na Kinshasa, batamboli babetamaki, babotolamaki biloko, bazokisamaki mpe gaz lacrymogène (molinga ya pilipili na miso) ebetamaki. Bakambi ba Lamuka banyokolamaki na ndenge ya mabe na bayi police," ebakisi mokanda ya Lamuka.
Lingomba Lamuka lizali kosenga bolongoli loboko ya bayi politiki na CENI (to misala mya maponami) mpe maponami na 2023.
lin_Latn lin_Latn lin_Latn lin_Latn lin_Latn